Karsten Ohrt
Karsten Ohrt, f. 1952, dansk kunsthistoriker; mag.art. 1979. Karsten Ohrt var museumsinspektør ved Nordjyllands Kunstmuseum i Aalborg 1979-88 og blev derefter leder af Kunsthallen Brandts i Odense. I 2007 blev han udnævnt til Allis Hellelands afløser som direktør for Statens Museum for Kunst.
Fra 1993 har Karsten Ohrt været medlem af Ny Carlsbergfondets direktion, fra 2006 tillige formand for Ny Carlsberg Glyptoteks bestyrelse. Som bl.a. en fremragende formidler af kunst modtog han i 1998 N.L. Høyen Medaljen. 
1.1.2014 overtog Karsten Ohrt formandskabet i Ny Carlsbergfondets direktion efter Hans Edvard Nørregård-Nielsen og fratrådte samtidig sin stilling som direktør for Statens Museum for Kunst.